 ร้านอาหารทะเลสดๆริมทะเลหาดหาดราไวย์
แถวนี้จะแบ่งเป็น 2ฝั่งครับ คือฝั่งร้านอาหาร 
กับฝั่งตลาดที่เป็นแผงขายอาหารทะเลสดๆ
ของสดจากชาวประมงโดยตรง ราคาไม่แพง

 อันดับแรก คือ เดินเลือกของสดที่ชอบครับ
มีหลายร้าน ต้องลองเปรียบเทียบราคาดู
อาหารทะเลสดครบๆ กุ้งมังกร กุ้งลายเสือ 
ปลาเก๋า ปลาจาระเม็ด กั้ง ปลาหมึก หอยติบ 
หอยนางรม หอยหลอด หอยกาบ หอยตลับ

 ขายราคาตามน้ำหนัก ต่อราคาได้ตามสมควร
ซื้อของเสร็จก็เอาไปให้ร้านอาหารฝั่งตรงข้าม
ร้านอาหารก็มีหลายร้านครับ แต่ผมชอบร้านนี้
 ที่นี่ร้านเค้าสะอาด อาหารหน้าตาดี รสชาติดี
ค่าปรุงอาหารกิโลละ 100บาท พอๆกับร้านอื่น
อยากเอาของสดทำอะไรก็บอกเค้าได้เลย
ซาชิมิ เผา อบ นึ่งซีอิ๊ว นึ่งมะนาว ทอดกระเทียม
ทอดน้ำปลา ต้มยำ สั่งได้ตามชอบเลยครับ

 มีเมนูข้าว ข้าวผัดปู ข้าวผัดกุ้ง สั่งได้ครับ
แต่ผมเน้นกับ ไม่เน้นข้าว ฉะนั้นข้ามไป

 เครื่องดื่ม น้ำเปล่า อัดลม Beer, Wine 
Wineขายทั้งเป็นแก้วและเป็นขวด ราคาเบาๆ
Wineขาว รสออกเปรี้ยวๆอย่าง Chardonnay
กินคู่กับอาหารทะเลสดๆ ชีวิตดีขึ้นทันตาครับ


 สรุปว่าของสด เลือกเอง ไม่สดก็ไม่รู้จะโทษใคร
ปรุงออกมารสชาติดี ราคาค่าทำสมเหตุสมผล
อาหารหน้าตาสวยงาม บริการดี แต่คนเยอะ
หลังๆนี่ทัวร์จีนเยอะมาก รอนาน อาหารได้ช้า
แต่ชอบที่ได้เลือกของเอง สดอร่อยคุ้มค่าครับ


